**Kerecsend Község Önkormányzata**

**3396 Kerecsend, Fő út 55.**

**Tel.: (36) 550-320 Fax. : (36) 550-328**

**e-mail: jegyzo@kerecsend.hu**

***J e g y z ő k ö n y v***

***Kerecsend Község Önkormányzata Képviselő-testületének***

 ***2023. május 12.-i rendkívüli, zárt képviselő-testületi üléséről***

*A jegyzőkönyv 84-94-ig számozott oldalt tartalmaz.*

**J E G Y Z Ő K Ö N Y V**

Készült: 2023. május 12-én Kerecsend Község Önkormányzata Képviselő-testületének rendkívüli képviselő-testületi ülésén (Kerecsend, Fő u. 55., 13:00 óra)

***Jelen vannak:***

Sári László polgármester

dr. Szász Kata jegyző

Forgácsné Román Rita alpolgármester

Nagy Ferenc képviselő

Burai József képviselő

 Fónad István képviselő

**Az ülésen elfogadott határozatok:**

|  |  |
| --- | --- |
| 43/2023. (IV.28.) határozat | Csapadékvíz pályázat kiviteli terv ajánlat elfogadása határozat |
| 44/2023. (IV.28.) határozat | Csapadékvíz pályázat nyilvánosság ajánlat elfogadása határozat |
| 45/2023. (IV.28.) határozat | Csapadékvíz pályázat műszaki ellenőr ajánlat elfogadása határozat |
| 46/2023. (IV.28.) határozat | Csapadékvíz pályázat közbeszerző ajánlat elfogadása határozat |
| 47/2023. (IV.28.) határozat | Ipari park közbeszerző ajánlat elfogadása határozat |
| 48/2023. (V.12.) határozat | Ficánka Mini Bölcsőde villámvédelem |
| 49/2023. (V.12.) határozat | Rendszergazda határozat |
| 50/2023. (V.12.) határozat | Értéktár Bizottság határozat |
| 51/2023. (V.12.) határozat | Hivatal SzMSz módosítása határozat |

*NAPIRENDEK*

1. TOP\_Plusz-1.2.1-21-HE1-2022-00044 azonosítószámú „Belterület védelmét szolgáló vízelvezető hálózat fejlesztése, rekonstrukciója” című projekt beruházás megvalósításához szükséges kivitelezés kiviteli terveinek elkészítésére beérkezett ajánlatok elbírálása

előadó: Sári László polgármester

1. TOP\_Plusz-1.2.1-21-HE1-2022-00044 azonosítószámú „Belterület védelmét szolgáló vízelvezető hálózat fejlesztése, rekonstrukciója” című projekt szemléletformálási, valamint kötelező tájékoztatás és nyilvánossági feladatok ellátására beérkezett ajánlatok elbírálása

előadó: Sári László polgármester

1. TOP\_Plusz-1.2.1-21-HE1-2022-00044 azonosítószámú „Belterület védelmét szolgáló vízelvezető hálózat fejlesztése rekonstrukciója” című projekt megvalósításához szükséges műszaki ellenőri feladatok ellátására beérkezett ajánlatok elbírálása

előadó: Sári László polgármester

1. TOP\_Plusz-1.2.1-21-HE1-2022-00044 azonosítószámú „Belterület védelmét szolgáló vízelvezető hálózat fejlesztése, rekonstrukciója” című projekt megvalósításához szükséges közbeszerzési ellenőr feladatok ellátására beérkezett ajánlatok elbírálása

előadó: Sári László polgármester

1. TOP\_PLUSZ-1.1.1-21-HE1-2022-00012 azonosítószámú című projekt megvalósításához szükséges közbeszerzési ellenőr feladatok ellátására beérkezett ajánlatok elbírálása

előadó: Sári László polgármester

1. Ficánka Mini Bölcsőde villámvédelem kivitelezési szerződése

előadó: dr. Szász Kata

1. Számítástechnikai rendszerkarbantartás szerződés

előadó: dr. Szász Kata

1. Kerecsend Község Önkormányzata Szervezet és Működési Szabályzat rendelet módosítás, új bizottság létrehozása

előadó: dr. Szász Kata, Forgácsné Román Rita alpolgármester

1. Kerecsendi Közös Önkormányzati Hivatal SZMSZ módosítás

előadó: dr. Szász Kata

**Sári László polgármester**

Köszöntök mindenkit a mai rendkívüli ülésünkön, pályázattal kapcsolatosan sok ügyet kell megtárgyalnunk. Az előző testületi ülésen történt döntések alapján, kimentek az ajánlattételi felhívások, melyek időre be is érkeztek. Megállapítom, hogy határozatképesek vagyunk. A napirend elfogadásáról kérnék szavazást.

A képviselő-testület elfogadta az ülés napirendjét.

**1. napirendi pont**

**Sári László polgármester**

Első napirendi pontban a tervezési feladatok ellátására beérkezett ajánlatokról kell döntenünk. A legkedvezőbb ajánlatot a CEPlan Kft adta.

**Forgácsné Román Rita alpolgármester**

Van esetleg hozzá valamilyen kötődés, ismertség, vagy teljesen ismeretlen?

**Sári László polgármester**

Nem ismeretlen, az előkészítésnél a pályázatírókkal már együtt dolgoztak. Én javasolnám a CEPlan ajánlatát elfogadni. Kérdés, észrevétel van-e ezzel kapcsolatban?

Amennyiben nincs, kérem szavazzunk! Aki egyet ért az előterjesztéssel, tegye fel a kezét!

*A képviselő testület egyhangú szavazással (öt igen szavazattal) az alábbi határozatot fogadta el:*

**43/2023. (V.12.) határozat**

Kerecsend Község Önkormányzatának Képviselő-testülete a TOP\_Plusz-1.2.1-21-HE1-2022-00044 azonosítószámú „Belterület védelmét szolgáló vízelvezető hálózat fejlesztése, rekonstrukciója” című projekt beruházás megvalósításához szükséges kivitelezés kiviteli terveinek elkészítése tárgyában kiküldött ajánlattételi felhívásra benyújtott árajánlatok elbírálása alapján a CEPlan Építőmérnöki, Tervező, Szakértő és Tanácsadó Kft.-t bízza meg a tervezési feladatok ellátásával bruttó 9.753.600 Ft vállalkozási díjért.

A Képviselő-testület megbízza Sári László polgármestert, hogy a nyertes ajánlattevővel a feladat ellátására a szerződést kösse meg.

Határidő: 2023.05.30.

Felelős: Sári László polgármester

**2. napirendi pont**

**Sári László polgármester**

Második napirendi pontban a nyilvánossági feladatok ellátására szintén kiküldésre került az ajánlattételi felhívás. Ez esetben 1 ajánlat érkezett be.

**dr. Szász Kata jegyző**

Ki lett küldve mindhárom ajánlattételi felhívás, határidő lejárta előtt emlékeztető is.

**Sári László polgármester**

Javasolnám, hogy a beérkezett ajánlatot fogadjuk el, amely az Agria Térségfejlesztési Nonprofit Kft. –től érkezett. Kérdés, észrevétel van-e? Amennyiben nincs, kérem szavazzunk!

*A képviselő testület egyhangú szavazással (öt igen szavazattal) az alábbi határozatot fogadta el:*

**44/2023. (V.12.) határozat**

Kerecsend Község Önkormányzatának Képviselő-testülete a TOP\_Plusz-1.2.1-21-HE1-2022-00044 azonosítószámú „Belterület védelmét szolgáló vízelvezető hálózat fejlesztése, rekonstrukciója” című projekt beruházás megvalósításához szükséges szemléletformálási, valamint kötelező tájékoztatás és nyilvánossági feladatok ellátására tárgyában kiküldött ajánlattételi felhívásra benyújtott árajánlatok elbírálása alapján a Agria Térségfejlesztési Nonprofit Kft.-t bízza meg a kötelező tájékoztatás és nyilvánossági feladatok ellátásával bruttó 1.000.000 Ft vállalkozási díjért.

A Képviselő-testület megbízza Sári László polgármestert, hogy a nyertes ajánlattevővel a feladat ellátására a szerződést kösse meg.

Határidő: 2023.05.30.

Felelős: Sári László polgármester

**3. napirendi pont**

**Sári László polgármester**

Harmadik napirendi pontban a műszaki ellenőri feladatok ellátására beérkezett ajánlatokról döntünk. Ez esetben is mindhárom ajánlattételi felhívás kiküldésre került és a legkedvezőbb ajánlatot az Agria Térségfejlesztési Nonprofit Kft. adta be 2 000 000 Ft összeggel. A Civil CAD Kft. 2 200 000 Ft-os és a CEPlan Kft 2 480 000 Ft-os ajánlatot adott be. Javaslom a legkedvezőbb ajánlatot fogadjuk el! Ki az, aki egyetért?

*A képviselő testület egyhangú szavazással (öt igen szavazattal) az alábbi határozatot fogadta el:*

**45/2023. (V.12.) határozat**

Kerecsend Község Önkormányzatának Képviselő-testülete a TOP\_Plusz-1.2.1-21-HE1-2022-00044 azonosítószámú „Belterület védelmét szolgáló vízelvezető hálózat fejlesztése, rekonstrukciója” című projekt beruházás megvalósításához szükséges műszaki ellenőri feladatok ellátására tárgyában kiküldött ajánlattételi felhívásra benyújtott árajánlatok elbírálása alapján a Agria Térségfejlesztési Nonprofit Kft.-t bízza meg a kötelező tájékoztatás és nyilvánossági feladatok ellátásával bruttó 2.000.000 Ft vállalkozási díjért.

A Képviselő-testület megbízza Sári László polgármestert, hogy a nyertes ajánlattevővel a feladat ellátására a szerződést kösse meg.

Határidő: 2023.05.30.

Felelős: Sári László polgármester

**4. napirendi pont**

**Sári László polgármester**

Szintén a csapadékvíz elvezetéses pályázattal kapcsolatban a közbeszerzési feladatok ellátására beérkezett a három ajánlat. A legkedvezőbb ajánlatot a KÖZ-BER Kft. adta 1 778.000 Ft-tal, a másik ajánlat dr. Dagony András ügyvédi irodától érkezett 2.700.000 Ft összeggel, illetve az ECOSTART Kft 1 905 000 Ft-os ajánlatot adott. Javaslom, hogy a legkedvezőbb ajánlattevőt fogadjuk el! Aki ezzel egyetért, kérem tegye fel a kezét!

*A képviselő testület egyhangú szavazással (öt igen szavazattal) az alábbi határozatot fogadta el:*

**46/2023. (V.12.) határozat**

Kerecsend Község Önkormányzatának Képviselő-testülete a TOP\_Plusz-1.2.1-21-HE1-2022-00044 azonosítószámú „Belterület védelmét szolgáló vízelvezető hálózat fejlesztése, rekonstrukciója” című projekt beruházás megvalósításához szükséges közbeszerzési ellenőri ellátására tárgyában kiküldött ajánlattételi felhívásra benyújtott árajánlatok elbírálása alapján a KÖZ-BER Kft.-t bízza meg a kötelező közbeszerzési ellenőri feladatok ellátásával bruttó 1.778.000 Ft vállalkozási díjért.

A Képviselő-testület megbízza Sári László polgármestert, hogy a nyertes ajánlattevővel a feladat ellátására a szerződést kösse meg.

Határidő: 2023.05.30.

Felelős: Sári László polgármester

**5. napirendi pont**

**Sári László polgármester**

Áttértünk az iparterületek fejlesztése TOP Pluszos pályázatra. Itt a közbeszerzési ellenőri feladatok ellátására beérkezett ajánlatok elbírálása következik. Eltérés látható a számításban, így az ECOSTART Kft. ajánlata tűnik a legkedvezőbbnek, de a nettó értéket és az áfát nem jól adták össze.

**dr. Szász Kata jegyző**

Ezzel kapcsolatban küldtem az ECOSTART-nak egy e-mailt, de nem válaszoltak még. Az árajánlatban szerepel a nettó, az áfa és a bruttó, de nincs jól összeadva, közel 1 milliós eltérés van.

**Sári László polgármester**

Így itt is a KÖZ-BER Kft. adta a legkedvezőbb ajánlatot. Aki egyet ért, kérem szavazzon!

*A képviselő testület egyhangú szavazással (öt igen szavazattal) az alábbi határozatot fogadta el:*

**47/2023. (V.12.) határozat**

Kerecsend Község Önkormányzatának Képviselő-testülete a TOP\_Plusz-1.1.1-21 azonosítószámú, „Helyi gazdaságfejlesztés” című projekt beruházás megvalósításához szükséges közbeszerzési ellenőr feladatok ellátása tárgyában kiküldött ajánlattételi felhívásra benyújtott árajánlatok elbírálása alapján a KÖZ-BER Kft.-t bízza meg a kötelező közbeszerzési ellenőri feladatok ellátásával bruttó 6.350.000 Ft vállalkozási díjért.

A Képviselő-testület megbízza Sári László polgármestert, hogy a nyertes ajánlattevővel a feladat ellátására a szerződést kösse meg.

Határidő: 2023.05.30.

Felelős: Sári László polgármester

**6. napirendi pont**

**Sári László polgármester**

A Ficánka Mini Bölcsőde villámvédelmével kapcsolatos szerződésről, átadnám a szót jegyző kisasszonynak.

**dr. Szász Kata jegyző**

Ez az utolsó lépés még a mini bölcsődéhez, mert nincs rajta villámvédelem, és ez így nem szabályos.

**Forgácsné Román Rita alpolgármester**

Ez pályázati pénzből megy?

**dr. Szász Kata jegyző**

Nem. Ez saját erőből megy, nem volt benne a pályázatban.

**Sári László polgármester**

Merem állítani, hogy az utolsó 6-8 millió forint saját erőből ment, nem volt a pályázatban.

**dr. Szász Kata jegyző**

Megvan már a mini bölcsőde ideiglenes működési engedélye is, augusztus 31.-ig, viszont ahhoz, hogy megkapjuk a végleges működési engedélyt, ez is egy feltétele.

**Fónad István képviselő**

Mi az, ami hiányzik még?

**dr. Szász Kata jegyző**

A hátsó udvar füvesítése, de ez is megtörtént már. Az értékhatár nem éri el a közbeszerzési értékhatárt, így nem voltunk kötelesek három árajánlatot kérni, így egy vállalkozót kértem meg.

Elkészült egy tervdokumentáció is ezzel kapcsolatban és sajnos ez ilyen összegbe került, és ez nem volt a pályázat része.

**Sári László polgármester**

Kérdés, észrevétel van-e? Amennyiben nincs, aki egyet ért azzal, hogy ez megvalósuljon, kérem tegye fel a kezét.

*A képviselő testület egyhangú szavazással (öt igen szavazattal) az alábbi határozatot fogadta el:*

**48/2023. (V.12.) határozat**

Kerecsend Község Önkormányzatának Képviselő-testülete megtárgyalta a Provill Team Kft. benyújtott ajánlatát a Kerecsendi Ficánka Mini Bölcsődében Villámvédelmi munkák elvégzésére. A Képviselő testület az ajánlatot elfogadta a felsorolt feltételek mellett, és szerződéskötési/aláírási jogosultsággal ruházta fel Sári László polgármestert.

A Képviselő-testület megbízza Sári László polgármestert, hogy a kivitelezővel a feladat ellátására a szerződést kösse meg.

Határidő: 2023.05.30.

Felelős: Sári László polgármester

**7. napirendi pont**

**Sári László polgármester**

Számítástechnikai tekintetben van némi elmaradásunk és ezzel kapcsolatos az alábbi napirend.

**dr. Szász Kata jegyző**

Ez ez Eger Spin Kft. akik eddig is tűzoltásként végezték a rendszergazdai feladatokat, ha probléma adódott. Ezzel a szerződéssel ők lennének a megbízott rendszergazdák és folyamatosan ellenőriznének.

**Forgácsné Román Rita alpolgármester**

Az önkormányzat különböző intézményeiben is ők lennének a megbízottak?

**Sári László polgármester**

Az iskola kivételével ők ellenőrzik a rendszereket. Amennyiben nincs kérdés, szavazzunk!

Aki elfogadja az Eger Spin Kft ajánlatát, kérem tegye fel a kezét!

*A képviselő testület egyhangú szavazással (öt igen szavazattal) az alábbi határozatot fogadta el:*

**49/2023. (V.12.) határozat**

Kerecsend Község Önkormányzatának Képviselő-testülete megtárgyalta az Eger-Spin Kft. benyújtott ajánlatát Számítástechnikai Rendszerkarbantartási munkák elvégzésére. A Képviselő testület az ajánlatot elfogadta a felsorolt feltételek mellett, és szerződéskötési/aláírási jogosultsággal ruházta fel Sári László polgármestert.

A Képviselő-testület megbízza Sári László polgármestert, hogy a kivitelezővel a feladat ellátására a szerződést kösse meg.

Határidő: 2023.05.30.

Felelős: Sári László polgármester

**8. napirendi pont**

**Sári László polgármester**

Ebben a napirendi pontban SzMSz módosításra kerül sor, új bizottságot hozunk létre.

**Forgácsné Román Rita alpolgármester**

Ez a Hungarikum Pályázat. Az előterjesztésben megküldtem néhány lényeges dolgot a pályázatról, és a Helyi Értéktár Bizottság létrehozásáról. Sajnálom, hogy ez 2017-ben elsikkadt, mert azóta számos olyan pályázatban tudtunk volna részt venni, ami a helyi értékek bemutatását, megőrzését tudta volna finanszírozni. Az előző ülésen tárgyaltuk az utcanevekkel, házszámozással kapcsolatos rendeletet. A Hungarikum pályázat egyik alpontja is idevág, melyben házszámtáblákat és utcanév táblákat lehet támogatást kérni, 3 millió forintig. Egyetlen feltétele van ennek a Hungarikum pályázatnak, hogy Helyi Értéktár Bizottsággal kell rendelkeznie az önkormányzatnak. Ez egy elvi bizottság, tehát ne úgy képzeljétek, hogy ezért valamilyen juttatás jár, a többi bizottságért sem jár tiszteletdíj. 2017-ben Szalontai Erika és Tóthné Csóka Viki voltak nálam közművelődési közfoglalkoztatottak és 1,5 év komoly értékfeltárást végeztek. Kerecsend épített öröksége, intézményei, kulturális és természeti örökségei. Az lenne a bizottság feladata, hogy az elfeledésnek indult értékeinket kicsit összegezzük. Van megyei és országos értéktár bizottság is, ahová hungarikumként fel lehet tenni. Úgy néz ki, hogy minden egyes értékről 4 oldalas dokumentációt kell készíteni. Részletes leírás kell az értékről, a helyszínről és fotódokumentáció is szükséges. Arra lenne hivatott ez a bizottság, hogy felülvizsgálja az eddig értékeket, újak felvételét javasolja, hogy gyarapodjon a település értéktára mégha jelképesen is. Én arra kérnélek benneteket, hogy működjetek együtt. A bizottság elnökének rendszerint külsős tagnak kellene lennie, én Kovácsné Szucsik Katira gondoltam, ő nagyon elhivatott ilyen téren és jól együtt lehet vele dolgozni, illetve két képviselőre, akik a nevüket adják a bizottsághoz. Javaslatokat úgyis én teszek jobbára és természetesen bárki a faluból. Erre úgy gondoltuk, hogy akár kérdőív formájában is megkérdezhetnénk a lakosságot, hogy ki tart még értéket, vagy mi ez egyáltalán jegyezzük, dokumentáljuk, felvegyük megőrizzük. Itt lehet értéktár lapokat, kiadványokat, honlapot készíteni. Ha jónak gondoljátok, akkor támogassátok. Kellene készíteni 1945-től napjainkig is egy monográfiát, arra is lehet majd pályázni, de annak az a feltétele, hogy az értékár működjön. Az a jövő évi pályázathoz lehetséges.

**Sári László polgármester**

Kérdés, észrevétel van-e? Amennyiben nincs, kérem szavazzunk, hogy új bizottságot alakítsunk.

Javaslom Fónad István képviselőt és Burai József képviselőt bizottsági tagként! Kérdésem, hogy elfogadják-e?

*A képviselő testület egyhangú szavazással (öt igen szavazattal) az alábbi határozatot fogadta el:*

**50/2023. (V.12.) határozat**

Kerecsend Község Önkormányzatának Képviselő-testülete

1. a magyar nemzeti értékekről és hungarikumokról szóló 2012. évi XXX. törvény 3. § (1) bekezdése alapján úgy dönt, hogy élni kíván a települése értéktár létrehozásának lehetőségével és 2023. május 12. napjával Települése Értéktár Bizottságot hoz létre. A Bizottság tagjai:

elnök: Kovácsné Szucsik Katalint

tagok: Burai József, Fónad István

akik tisztségüket díjazás nélkül látják el;

1. A Települési Értéktár Bizottság szervezeti és működési szabályzatát a határozat 1. számú melléklete szerint hagyom jóvá.
2. felkéri a Polgármester, hogy a Képviselő-testület döntéséről értesítse a magyar nemzeti értékekről és hungarikumokról szóló 2012. évi XXX. törvényben, illetve a 324/2020. (VII. 1.) Korm. rendeletben meghatározott szerveket.

Határidő: 2023.05.30.

Felelős: Sári László polgármester

**Forgácsné Román Rita alpolgármester**

Nagyon szépen köszönöm. Szucsik Katika is vállalja, egyeztettem vele, ezzel kapcsolatban. Nagyon köszönöm Beának is Magyar Évának is, megkaptam tőlük minden adminisztrációs anyagot. A másik dolog, ha megnézitek a csikostabla.hu oldal, ami igaz csak előrevetített dolog, ha nyertes lenne a pályázat. Néztem 3 különböző céget, akik ezzel foglalkoznak, de nyilván a nyertes pályázat esetén a három árajánlatot be kell kérnünk. Van nagyon sokféle lehetőség, nézzétek át. Annyit még megtettem, amit polgármester úrnak mondtam már, amikor kiírták ezt a pályázatot, rákérdeztem, hogy hol tart ez a helyi értéktár bizottság itt nálunk, mert úgy gondoltam, hogy az előző testületnél ez már téma volt, de mint kiderült, nem. Felhívtam a NMI igazgató asszonyát, hogy mi van akkor, ha nekünk nincs működő értéktár bizottságunk, de ezt a pályázatot szeretnénk beadni, azt mondta, hogy akkor gyorsan kell cselekedni, csak egy önkormányzati határozat kell arról, hogy létre kívánjuk hozni ezt a bizottságot, viszont a pályázat benyújtásához egy érték dokumentációjával már rendelkezni kell, én megcsináltam a templom dokumentációját és azzal együtt kell benyújtani a pályázatot. Ha ma megalakult ez a bizottság, akkor én a holnapi nappal benyújtom, hogy megvan az első értékárba felvett értékünk és a pályázati felület május 22-én reggel 8 órától 8.30-ig lesz nyitva, úgyhogy majd akkor próbálom benyújtani. Köszönöm szépen.

**9. napirendi pont**

**Sári László polgármester**

Előző testületi ülésen módosításra került a Hivatali SzMSz, ma ugyanilyen okból módosítanunk kell. Előzőleg 1 fő felvételre került a gazdálkodásra. Most a már korábban felvett kolléganő is köztisztviselőként fogja ellátni feladatait. Egy fő távozik és az ő munkaköre úgy került szétosztásra, hogy szükség van még egy köztisztviselőre.

**dr. Szász Kata jegyző**

Tényleges létszámváltozás nem lenne, 1 fő MT-s kerülne át köztisztviselőként.

**Forgácsné Román Rita alpolgármester**

Nekik kell akkor szakvizsgát tenni?

**dr. Szász Kata jegyző**

Igen, elsőként alapvizsgát kell majd tenni.

**Forgácsné Román Rita alpolgármester**

Költségekben ez jelentős változást jelent?

**dr. Szász Kata jegyző**

Nem, hiszen besorolási bérhez a szép kártya juttatással egészül ki.

**Sári László polgármester**

Más kérdés van-e? Ha nincs, akkor szavazhatunk? Aki egyet ért az előterjesztéssel tegye fel a kezét!

*A képviselő testület egyhangú szavazással (öt igen szavazattal) az alábbi határozatot fogadta el:*

 **51/2023. (V.12.) határozata**

Kerecsend Község Önkormányzatának Képviselő-testülete megvitatta a megvitatta a Kerecsendi Közös Önkormányzati Hivatal szervezeti és működési szabályzatára vonatkozó javaslatot és az alábbi döntést hozta:

1. A Képviselő-testület a Kerecsendi Közös Önkormányzati Hivatal szervezeti és működési szabályzatát a határozat melléklete szerinti szövegezéssel jóváhagyta.

2. A Képviselő-testület felkéri a jegyzőt, hogy a szabályzat közzétételéről gondoskodjon.

Határidő: azonnal

Felelős: dr. Szász Kata jegyző

**Sári László polgármester**

Köszönöm a mai munkát, az ülést bezárom.

kmf.

 Sári László dr. Szász Kata

 polgármester jegyző